

**ประกาศเทศบาลตำบลบ้านส้อง**

**เรื่อง ประมูลจ้างโครงการขยายเขตท่อจ่ายน้ำประปา หมู่ที่ 9 ตำบลบ้านส้อง อำเภอเวียงสระ จังหวัดสุราษฎร์ธานี**

 **ด้วยระบบอิเล็กทรอนิกส์**

 **\*\*\*\*\*\*\*\*\*\*\*\*\*\*\*\*\*\*\*\*\*\*\*\***

 ด้วยเทศบาลตำบลบ้านส้อง มีความประสงค์จะประมูลจ้างด้วยระบบอิเล็กทรอนิกส์โครงการขยายเขตท่อจ่ายน้ำประปา หมู่ที่ 9 ตำบลบ้านส้อง อำเภอเวียงสระ จังหวัดสุราษฎร์ธานี งบประมาณตั้งไว้ 1,500,000.-บาท
(หนึ่งล้านห้าแสนบาทถ้วน)

 เพื่อทำการขยายเขตท่อจ่ายน้ำประปาบริเวณทางหลวงสาย 41- ชุมชนซอย สอจอ. หมู่ที่ 9 ตำบลบ้านส้อง อำเภอเวียงสระ จังหวัดสุราษฎร์ธานี โดยทำการวางท่อชนิด HDPE ชั้น (PN6) รายละเอียดตามแบบแปลนของการประปาส่วนภูมิภาคและเทศบาลตำบลบ้านส้อง

 **ราคากลาง 1,500,000.-บาท (หนึ่งล้านห้าแสนบาทถ้วน)**

 **ผู้มีสิทธิเสนอราคาจะต้องมีคุณสมบัติดังต่อไปนี้**

 ๑ ผู้ประสงค์จะเสนอราคาต้องเป็นผู้มีอาชีพรับจ้างงานที่ประมูลจ้างด้วยวิธีการทางอิเล็กทรอนิกส์ดังกล่าว

 ๒. ผู้ประสงค์จะเสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการ และได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ

3. ผู้ประสงค์จะเสนอราคาไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้ประสงค์จะเสนอราคาได้มีคำสั่งให้สละสิทธิ์ความคุ้มกันเช่นว่า นั้น

4. ผู้ประสงค์จะเสนอราคาต้องผ่านการคัดเลือกผู้มีคุณสมบัติเบื้องต้นในการประมูลจ้างด้วยระบบอิเล็กทรอนิกส์

5. ผู้ประสงค์จะเสนอราคาไม่เป็นผู้มีผลประโยชน์ร่วมกันกับผู้ประสงค์จะเสนอราคารายอื่นที่เข้าเสนอราคาให้แก่เทศบาลตำบลบ้านส้อง ณ วันที่ประกาศประมูลจ้างด้วยระบบอิเล็กทรอนิกส์หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการประมูล จ้างด้วยระบบอิเล็กทรอนิกส์ครั้งนี้

 6. นิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่ายไม่ถูกต้องครบถ้วน
ในสาระสำคัญ

7. นิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Government Procurement: e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ

8. คู่สัญญาต้องรับและจ่ายเงินผ่านบัญชีธนาคาร เว้นแต่การจ่ายเงินแต่ละครั้งซึ่งมีมูลค่าไม่เกิน

สามหมื่นบาทคู่สัญญาอาจจ่ายเป็นเงินสดก็ได้

 กำหนดดูสถานที่ก่อสร้าง โครงการขยายเขตท่อน้ำประปา หมู่ที่ 9 ตำบลบ้านส้อง อำเภอเวียงสระ
จังหวัดสุราษฎร์ธานี ในวันที่ 27 กรกฎาคม 2560 ตั้งแต่เวลา 09.00 น. ถึงเวลา 16.30 น. ณ สถานที่ก่อสร้าง
และกำหนดรับฟังคำชี้แจงรายละเอียดเพิ่มเติมในวันและเวลาเดียวกัน โดยให้ผู้ซื้อแบบและรายการไปดูสถานที่ก่อสร้างด้วยตนเอง
หรือมอบอำนาจให้บุคคลอื่นแทนโดยถือว่าผู้ซื้อแบบและรายการได้ทราบสถานที่ตลอดจนอุปสรรคและปัญหาต่างๆ ดีแล้ว
หากมีอุปสรรคหรือปัญหาในเวลาทำงานจะนำมาเป็นข้ออ้างให้พ้นผิดต่อเทศบาลตำบลบ้านส้องไม่ได้

/กำหนดยื่น…

 -2-

กำหนดยื่นซองเอกสารประมูลจ้างด้วยระบบอิเล็กทรอนิกส์ ในวันที่ 8 สิงหาคม 2560 ตั้งแต่เวลา 13.00 น. ถึงเวลา 15.30 น. ณ ศูนย์รวมข้อมูลข่าวสารการซื้อการจ้างอำเภอเวียงสระ (สำนักงานส่งเสริมการปกครองท้องถิ่นอำเภอเวียงสระ จังหวัดสุราษฎร์ธานี) และจะประกาศรายชื่อผู้มีสิทธิได้รับการคัดเลือกให้เข้าเสนอราคา
(ผู้ผ่านคุณสมบัติทางด้านเทคนิค) ในวันที่ 11 สิงหาคม 2560

ผู้สนใจติดต่อขอซื้อเอกสารประมูลจ้างด้วยระบบอิเล็กทรอนิกส์ ในราคาชุดละ 4,000.-บาท
(สี่พันบาทถ้วน) ได้ที่ ฝ่ายพัสดุ กองคลัง เทศบาลตำบลบ้านส้อง อำเภอเวียงสระ จังหวัดสุราษฎร์ธานี ระหว่างวันที่ 17 กรกฎาคม 2560 ถึงวันที่ 27 กรกฎาคม 2560 ตั้งแต่เวลา 08.30 น. ถึง 16.30 น.
ดูรายละเอียดได้ที่ [www.bansong.go.th](http://www.bansong.go.th) , [www.gprocurement.go.th](http://www.gprocurement.go.th) หรือสอบถามทางโทรศัพท์ได้ที่หมายเลข 0 - 7736 - 6752 ในวันและเวลาราชการ

 ประกาศ ณ วันที่ 17 กรกฎาคม พ.ศ.2560

 

 (นายคนองศิลป์ ชิตรกุล)

 นายกเทศมนตรีตำบลบ้านส้อง

 **เอกสารประมูลจ้างด้วยระบบอิเล็กทรอนิกส์ เลขที่ 22/2560**

**โครงการขยายเขตท่อจ่ายน้ำประปา หมู่ที่ 9 ตำบลบ้านส้อง อำเภอเวียงสระ จังหวัดสุราษฎร์ธานี**

**ตามประกาศเทศบาลตำบลบ้านส้อง ลงวันที่...........................................**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

 ด้วยเทศบาลตำบลบ้านส้อง มีความประสงค์จะประมูลจ้างด้วยระบบอิเล็กทรอนิกส์โครงการขยายเขตท่อจ่ายน้ำประปา หมู่ที่ 9 ตำบลบ้านส้อง อำเภอเวียงสระ จังหวัดสุราษฎร์ธานี งบประมาณตั้งไว้ 1,500,000.-บาท
(หนึ่งล้านห้าแสนบาทถ้วน)

 เพื่อทำการขยายเขตท่อจ่ายน้ำประปาบริเวณทางหลวงสาย 41- ชุมชนซอย สอจอ. หมู่ที่ 9 ตำบลบ้านส้อง อำเภอเวียงสระ จังหวัดสุราษฎร์ธานี โดยทำการวางท่อชนิด HDPE ชั้น (PN6) รายละเอียดตามแบบแปลนของการประปาส่วนภูมิภาคและเทศบาลตำบลบ้านส้อง **ราคากลาง 1,500,000.-บาท (หนึ่งล้านห้าแสนบาทถ้วน)**

 **๑. เอกสารแนบท้ายเอกสารประมูลจ้างด้วยระบบอิเล็กทรอนิกส์**

 ๑.๑ แบบรูป และรายการละเอียด

 ๑.๒ แบบใบยื่นข้อเสนอการประมูลจ้างด้วยวิธีการทางอิเล็กทรอนิกส์

 ๑.๓ แบบใบแจ้งปริมาณงานและราคา

 ๑.๔ หนังสือแสดงเงื่อนไขการซื้อและการจ้างด้วยวิธีการทางอิเล็กทรอนิกส์

 ๑.๕ แบบสัญญาจ้าง

 ๑.๖ แบบหนังสือค้ำประกัน

 (๑) หลักประกันซอง

 (๒) หลักประกันสัญญา

 ๑.7 บทนิยาม

 (๑) ผู้ประสงค์จะเสนอราคาหรือผู้มีสิทธิเสนอราคาที่มีผลประโยชน์ร่วมกัน

 (๒) การขัดขวางการแข่งขันราคาอย่างเป็นธรรม

 ๑.8 แบบบัญชีเอกสาร

 (๑) บัญชีเอกสารส่วนที่ ๑ (ตามข้อ 3.1)

 (๒) บัญชีเอกสารส่วนที่ ๒ (ตามข้อ 3.2)

 1.9 ..............................ฯลฯ...........................................

  **๒. คุณสมบัติของผู้ประสงค์จะเสนอราคา**

 ๒.๑ ผู้ประสงค์จะเสนอราคาต้องเป็นผู้มีอาชีพรับจ้างงานที่ประมูลจ้างด้วยวิธีการทางอิเล็กทรอนิกส์ดังกล่าว

 ๒.๒ ผู้ประสงค์จะเสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการ และได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ

 ๒.๓ ผู้ประสงค์จะเสนอราคาต้องไม่เป็นผู้มีผลประโยชน์ร่วมกันกับผู้ประสงค์จะเสนอราคารายอื่น
และ/หรือต้องไม่เป็นผู้มีผลประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์
ณ วันประกาศประมูลจ้างด้วยวิธีการทางอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมตามข้อ ๑.7 (1)

/๒.4 ผู้ประสงค์…

 -2-

 ๒.๔ ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้ประสงค์จะเสนอราคาได้มีคำสั่งให้สละสิทธิ์และความคุ้มกันเช่นว่านั้น

 ๒.๕ ผู้ประสงค์จะเสนอราคาต้องผ่านการคัดเลือกผู้มีคุณสมบัติเบื้องต้นในการจ้างของหน่วยบริหารราชการส่วนท้องถิ่น

 ๒.๖ ผู้ประสงค์จะเสนอราคาต้องเป็นนิติบุคคลและมีผลงานก่อสร้างประเภทเดียวกัน
กับงานที่ประมูลจ้างด้วยวิธีการทางอิเล็กทรอนิกส์ ในวงเงินไม่น้อยกว่า **750,000.-บาท (เจ็ดแสนห้าหมื่นบาทถ้วน))**
ทั้งนี้ผลงานดังกล่าวต้องเป็นผลงานในสัญญาเดียวกัน และเป็นผลงานที่เป็นคู่สัญญาโดยตรงกับส่วนราชการ
หน่วยงานตามกฎหมายว่าด้วยระเบียบบริหารราชการส่วนท้องถิ่น รัฐวิสาหกิจ หรือหน่วยงานเอกชนที่หน่วยการบริหารราชการส่วนท้องถิ่นเชื่อถือ **และผลงานที่ได้มามีระยะเวลาไม่เกิน 5 ปี นับถึงวันประกาศ**

 ๒.๗ ผู้ประสงค์จะเสนอราคาจะต้องปฏิบัติให้เป็นไปตามประกาศคณะกรรมการป้องกันและปราบปรามการทุจริตแห่งชาติ เรื่องหลักเกณฑ์และวิธีการจัดทำและแสดงบัญชีรายการรับจ่ายของโครงการที่บุคคลหรือนิติบุคคลเป็นคู่สัญญากับหน่วยงานของรัฐ พ.ศ. ๒๕๕๔ และประกาศคณะกรรมการป้องกันและปราบปรามการทุจริตแห่งชาติ เรื่องหลักเกณฑ์และวิธีการจัดทำและแสดงบัญชีรายการรับจ่ายของโครงการที่บุคคลธรรมดาหรือ
นิติบุคคลเป็นคู่สัญญากับหน่วยงานของรัฐ (ฉบับที่ ๒) พ.ศ. ๒๕๕๔ ดังนี้

 - นิติบุคคลที่จะเข้าเป็นคู่สัญญา กับหน่วยงานของรัฐ ต้องไม่อยู่ในฐานะเป็นผู้ไม่แสดงบัญชีรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

 - นิติบุคคลที่จะเข้าเป็นคู่สัญญากับหน่วยงานของรัฐ ซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Government Procurement :e-GP) ต้องลงทะเบียนในระบบอิเล็กทรอนิกส์ของกรมบัญชีกลาง
ที่เว็บไซต์ศูนย์ข้อมูลจัดซื้อจัดจ้างภาครัฐ

 - คู่สัญญาต้องรับจ่ายเงินผ่านบัญชีเงินฝากระแสรายวัน เว้นแต่การรับจ่ายเงินแต่ละครั้งซึ่งมีมูลค่าไม่เกิน 30,000 บาท (สามหมื่นบาทถ้วน) คู่สัญญาอาจรับจ่ายเป็นเงินสดก็ได้

  **๓. หลักฐานการเสนอราคา**

 ผู้ประสงค์จะเสนอราคาต้องเสนอเอกสารหลักฐาน แยกเป็น ๒ ส่วน คือ

  **๓.๑ ส่วนที่ ๑ อย่างน้อยต้องมีเอกสารดังต่อไปนี้**

 (๑) ในกรณีผู้ประสงค์จะเสนอราคาเป็นนิติบุคคล

 (ก) ห้างหุ้นส่วนสามัญหรือห้างหุ้นส่วนจำกัด ให้ยื่นสำเนาหนังสือรับรองการจดทะเบียน
นิติบุคคล บัญชีรายชื่อหุ้นส่วนผู้จัดการ ผู้มีอำนาจควบคุม พร้อมรับรองสำเนาถูกต้อง

 (ข) บริษัทจำกัดหรือบริษัทมหาชนจำกัด ให้ยื่นสำเนาหนังสือรับรองการจดทะเบียนนิติบุคคล สำเนาหนังสือบริคณห์สนธิ บัญชีรายชื่อกรรมการผู้จัดการ ผู้มีอำนาจควบคุม และบัญชีรายชื่อผู้ถือหุ้นรายใหญ่
พร้อมรับรองสำเนาถูกต้อง

(๒) ในกรณีผู้ประสงค์จะเสนอราคาเป็นบุคคลธรรมดาหรือคณะบุคคลที่มิใช่นิติบุคคลให้ยื่นสำเนาบัตรประจำตัวประชาชนของผู้นั้น สำเนาข้อตกลงที่แสดงถึงการเข้าเป็นหุ้นส่วน (ถ้ามี) สำเนาบัตรประจำตัวประชาชนของผู้เป็นหุ้นส่วน พร้อมทั้งรับรองสำเนาถูกต้อง

/(3) ในกรณี...

-3-

 (๓) ในกรณีผู้ประสงค์จะเสนอราคาเป็นผู้ประสงค์จะเสนอราคาร่วมกันในฐานะเป็นผู้ร่วมค้าให้ยื่นสำเนาสัญญาของการเข้าร่วมค้า ให้ยื่นสำเนาบัตรประจำตัวประชาชนของผู้ร่วมค้า และในกรณีที่ผู้เข้าร่วมค้า
ฝ่ายใดเป็นบุคคลธรรมดาที่มิใช่สัญชาติไทย ก็ให้ยื่นสำเนาหนังสือเดินทาง หรือผู้ร่วมค้า ฝ่ายใดเป็นนิติบุคคลให้ยื่นเอกสารตามที่ระบุไว้ใน (๑)

 (๔) เอกสารอื่น ๆ

 (4.1) สำเนาใบสำคัญแสดงการจดทะเบียนพาณิชย์

 (4.2) สำเนาใบทะเบียนภาษีมูลค่าเพิ่ม (ภพ.20)

 (4.3) หนังสือมอบอำนาจ สำเนาบัตรประจำตัวประชาชน สำเนาทะเบียนบ้าน

 (๕) บัญชีเอกสารส่วนที่ ๑ ทั้งหมด ที่ได้ยื่นตามแบบในข้อ ๑.8(๑)

**๓.๒ ส่วนที่ ๒ อย่างน้อยต้องมีเอกสารดังต่อไปนี้**

(1) หนังสือแสดงเงื่อนไขการซื้อและการจ้างด้วยวิธีการทางอิเล็กทรอนิกส์ ที่ผู้เสนอราคาได้ลงนามแล้วตามแบบในข้อ 1.4

 (2) หนังสือมอบอำนาจซึ่งปิดอากรแสตมป์ตามกฎหมายในกรณีที่ผู้เสนอราคามอบอำนาจให้บุคคลอื่นทำการแทน

 (3) หลักประกันซอง ตามข้อ 5

 (4) สำเนาหนังสือรับรองผลงานก่อสร้างพร้อมทั้งรับรองสำเนาถูกต้อง (ให้ใช้กรณีที่มีการกำหนดผลงานตามข้อ ๒.๖ เท่านั้น)

 (5) บัญชีรายชื่อการก่อสร้าง (หรือใบแจ้งประมาณงาน)

 (6) แนบใบยื่นข้อเสนอการประมูลจ้างด้วยวิธีการทางอิเล็กทรอนิกส์

 (7) ผู้เสนอราคาจะต้องแนบเอกสารยืนยันการขึ้นทะเบียนในระบบจัดซื้อจัดจ้างกับภาครัฐ (8) บัญชีเอกสารส่วนที่ ๒ ทั้งหมดที่ได้ยื่นตามแบบในข้อ ๑.8 (๒)

**๔. การเสนอราคา**

 ๔.๑ ผู้ประสงค์จะเสนอราคาต้องยื่นข้อเสนอตามแบบที่กำหนดไว้ในเอกสารประมูลจ้างด้วยวิธีการทางอิเล็กทรอนิกส์ และหนังสือแสดงเงื่อนไขการซื้อและการจ้างด้วยวิธีการทางอิเล็กทรอนิกส์นี้ โดยไม่มีเงื่อนไขใด ๆ ทั้งสิ้น และจะต้องกรอกข้อความให้ถูกต้องครบถ้วน โดยกรอกรายละเอียดรายการเป็นตัวพิมพ์และหรือตัวเขียนให้ชัดเจน รวมทั้งลงลายมือชื่อของผู้ประสงค์จะเสนอราคาให้ชัดเจน หากมีการขูดลบ ตก เติม แก้ไข เปลี่ยนแปลง จะต้องลงลายมือชื่อผู้ประสงค์เสนอราคาพร้อมประทับตรา (ถ้ามี) กำกับไว้ทุกแห่งด้วย

 ๔.๒ ผู้ประสงค์จะเสนอราคาจะต้องกรอกปริมาณวัสดุ ในบัญชีรายการก่อสร้างให้ครบถ้วน

 ๔.3 ผู้ประสงค์จะเสนอราคาต้องกำหนดยืนราคาไม่น้อยกว่า **45** วัน นับแต่วันยืนยันราคาสุดท้าย โดยภายในกำหนดยืนราคา ผู้เสนอราคาหรือผู้มีสิทธิเสนอราคาจะต้องรับผิดชอบราคาที่ตนเสนอไว้ และจะถอนการเสนอราคามิได้

 ๔.4 ผู้ประสงค์จะเสนอราคาจะต้องเสนอกำหนดเวลาดำเนินการตามสัญญาที่จะจ้างให้
แล้วเสร็จไม่เกิน **120** **วัน** นับถัดจากวันลงนามในสัญญาจ้าง

 ๔.5 ก่อนยื่นเอกสารประมูลจ้างด้วยวิธีการทางอิเล็กทรอนิกส์ ผู้ประสงค์จะเสนอราคาควรตรวจดูร่างสัญญา แบบรูป และรายละเอียด ฯลฯ ให้ถี่ถ้วนและเข้าใจเอกสารประมูลจ้างทั้งหมดเสียก่อนที่จะตกลงยื่นข้อเสนอตามเงื่อนไขในเอกสารประมูลจ้างด้วยวิธีการทางอิเล็กทรอนิกส์

/4.6 ผู้ประสงค์...

 -4-

 ๔.6 ผู้ประสงค์จะเสนอราคาจะต้องยื่นเอกสารประมูลจ้างด้วยวิธีการทางอิเล็กทรอนิกส์
จ่าหน้าซองถึงประธานคณะกรรมการดำเนินการประมูลจ้างก่อสร้างด้วยวิธีการทางอิเล็กทรอนิกส์
โดยระบุไว้ที่หน้าซองว่า “***เอกสารประมูลจ้าง ตามเอกสารประมูลจ้างด้วยวิธีการทางอีเล็กทรอนิกส์
เลขที่ 22/2560***” ยื่นต่อคณะกรรมการดำเนินการประมูลจ้างตามโครงการ ในวันที่ **8 เดือน สิงหาคม พ.ศ. 2560**ตั้งแต่เวลา **13.00** น.ถึงเวลา **15.30** น. ณ ศูนย์รวมข้อมูลข่าวสารการซื้อการจ้างอำเภอเวียงสระ (สำนักงานส่งเสริม
การปกครองท้องถิ่นอำเภอเวียงสระ จังหวัดสุราษฎร์ธานี)

 **เมื่อพ้นกำหนดเวลายื่นเอกสารประมูลจ้างด้วยวิธีการทางอิเล็กทรอนิกส์แล้วจะไม่รับเอกสารเพิ่มเติมโดยเด็ดขาด**

คณะกรรมการดำเนินการประมูลจ้าง จะดำเนินการตรวจสอบคุณสมบัติของผู้ประสงค์จะเสนอราคาแต่ละรายว่าเป็นผู้ประสงค์จะเสนอราคาที่มีผลประโยชน์ร่วมกันกับผู้ประสงค์จะเสนอราคารายอื่น หรือเป็น
ผู้มีผลประโยชน์ร่วมกันระหว่างผู้ประสงค์จะเสนอราคากับผู้ให้บริการตลาดกลางอิเล็กทรอนิกส์ ตามข้อ ๑.7 (๑)
ณ วันประกาศประมูลจ้างด้วยวิธีการทางอิเล็กทรอนิกส์หรือไม่ พร้อมทั้งตรวจสอบข้อเสนอตามข้อ ๓.๒
และแจ้งผู้ประสงค์จะเสนอราคาแต่ละรายทราบผลการพิจารณาเฉพาะของตน ทางไปรษณีย์ตอบรับหรือวิธีอื่นใด
ที่มีหลักฐานว่า ผู้ประสงค์จะเสนอราคารับทราบแล้ว

หากปรากฏต่อคณะกรรมการประมูลจ้าง ก่อนหรือในขณะที่มีการเสนอราคาด้วยวิธีการทางอิเล็กทรอนิกส์ว่า มีผู้ประสงค์จะเสนอราคากระทำการอันเป็นการขัดขวางการแข่งขันราคาอย่างเป็นธรรมตาม
ข้อ ๑.7 (๒) คณะกรรมการฯ จะตัดรายชื่อผู้ประสงค์จะเสนอราคารายนั้นออกจากการเป็นผู้เสนอราคา
และเทศบาลตำบลบ้านส้อง จะพิจารณาลงโทษผู้ประสงค์จะเสนอราคาดังกล่าวเป็นผู้ทิ้งงาน

 ผู้ประสงค์จะเสนอราคาที่ไม่ผ่านการคัดเลือกเบื้องต้น เพราะเหตุเป็นผู้ประสงค์เสนอราคา
ที่มีผลประโยชน์ร่วมกันกับผู้ประสงค์จะเสนอราคารายอื่น หรือเป็นผู้มีผลประโยชน์ร่วมกันระหว่างผู้ประสงค์
จะเสนอราคากับผู้ให้บริการตลาดกลางอิเล็กทรอนิกส์ ณ วันประกาศประมูลจ้างด้วยวิธีการทางอิเล็กทรอนิกส์ หรือเป็นผู้ประสงค์จะเสนอราคาที่กระทำการอันเป็นการขัดขวางการแข่งขันราคาอย่างเป็นธรรม หรือเป็นผู้ประสงค์จะเสนอราคาที่ไม่ผ่านคุณสมบัติทางด้านเทคนิค อาจอุทธรณ์คำสั่งดังกล่าวต่อหัวหน้าหน่วยงานที่จัดหาพัสดุภายใน
๓ วัน นับแต่วันที่ได้รับแจ้งจากคณะกรรมการประมูลจ้าง การวินิจฉัยอุทธรณ์ของหัวหน้าหน่วยงานที่จัดหาให้ถือเป็นที่สุด

 หากปรากฏต่อคณะกรรมการประมูลจ้างว่ากระบวนการเสนอราคาจ้างด้วยวิธีการทางอิเล็กทรอนิกส์
ประสบข้อขัดข้อง จนไม่อาจดำเนินการต่อไปให้แล้วเสร็จภายในเวลาที่กำหนดไว้คณะกรรมการประมูลจ้างจะสั่งพักกระบวนการเสนอราคา โดยมิให้ผู้แทนผู้มีสิทธิเสนอราคาพบปะหรือติดต่อสื่อสารกับบุคคลอื่น และเมื่อแก้ไขข้อขัดข้องแล้ว จะให้ดำเนินกระบวนการเสนอราคาต่อไป จากขั้นตอนที่ค้างอยู่ภายในเวลาของการเสนอราคาที่ยังเหลือก่อนจะสั่งพักกระบวนการเสนอราคา แต่ต้องสิ้นสุดกระบวนการเสนอราคาภายในวันเดียวกัน
เว้นแต่คณะกรรมการประมูลจ้างเห็นว่ากระบวนการเสนอราคาจะไม่แล้วเสร็จได้โดยง่าย หรือข้อขัดข้องไม่อาจแก้ไขได้
ประธานกรรมการประมูลจ้างจะสั่งยกเลิกกระบวนการเสนอราคา และกำหนดวัน เวลาและสถานที่ เพื่อเริ่มต้นกระบวนการเสนอราคาใหม่ โดยจะแจ้งให้ผู้มีสิทธิเสนอราคาทุกรายที่อยู่ในสถานที่นั้นทราบ

/๔.7 ผู้ประสงค์…

 -5-

 ๔.7 ผู้ประสงค์จะเสนอราคาที่ได้รับการคัดเลือกให้เป็นผู้มีสิทธิเสนอราคาจะต้องปฏิบัติ ดังนี้

 (1) ผู้เสนอราคาจะต้องเข้ารับการอบรมวิธีการประมูลจ้างด้วยระบบอิเล็กทรอนิกส์ตามวัน เวลา สถานที่ ที่ทางราชการกำหนดอันจะแจ้งให้ทราบภายหลัง โดยผู้เสนอราคาจะต้องรับเลขประจำตัว
(User ID) และรหัสผ่าน (Password) เมื่อผู้เสนอราคาผ่านคุณสมบัติ เงื่อนไข และข้อเสนอทางด้านเทคนิคแล้ว

 (2) ปฏิบัติตามเงื่อนไขที่ระบุไว้ในหนังสือแสดงเงื่อนไขการซื้อและการจ้างด้วยระบบอิเล็กทรอนิกส์ ที่ได้ยื่นมาพร้อมกับซองข้อเสนอทางเทคนิค

 (3) ราคาเริ่มต้นของการประมูลจ้างด้วยวิธีการทางอิเล็กทรอนิกส์จะต้องเริ่มต้นที่ **1,500,000.-บาท (หนึ่งล้านห้าแสนบาทถ้วน)**

 (4) ราคาที่เสนอจะต้องเป็นราคาที่รวมภาษีมูลค่าเพิ่ม และภาษีอื่นๆ (ถ้ามี) รวมค่าใช้จ่าย
ทั้งปวงไว้ด้วยแล้ว

 (5) ผู้มีสิทธิเสนอราคาหรือผู้แทนที่มาลงทะเบียนแล้ว ต้อง LOG IN เข้าสู่ระบบ

 (6) ผู้มีสิทธิเสนอราคาหรือผู้แทนที่ LOG IN แล้ว จะต้องดำเนินการเสนอราคา โดยราคา
ที่เสนอในการประมูลจ้างด้วยวิธีการทางอิเล็กทรอนิกส์ จะต้องต่ำกว่าราคาสูงสุดในการประมูลจ้างฯ และจะต้องเสนอลดราคาขั้นต่ำ (Minimum Bid) ไม่น้อยกว่าครั้งละ 3,000.- บาท จากราคาเริ่มต้นในการประมูลฯ และการเสนอลดราคา
ครั้งถัดๆ ไป ต้องเสนอลดราคาครั้งละไม่น้อยกว่า 3,000.-บาท จากราคาครั้งสุดท้ายที่เสนอลดแล้ว

(7) ห้ามผู้มีสิทธิเสนอราคาถอนการเสนอราคา และเมื่อการประมูลจ้างฯ เสร็จสิ้นแล้วจะต้องยืนยันราคาต่อผู้ให้บริการตลาดกลางอิเล็กทรอนิกส์ ราคาที่ยืนยันจะต้องตรงกับราคาที่เสนอหลังสุด

 (8) ผู้มีสิทธิเสนอราคาที่ได้รับการคัดเลือกให้เป็นผู้ชนะราคา ต้องรับผิดชอบค่าใช้จ่ายในการให้บริการเสนอราคาทางอิเล็กทรอนิกส์ และค่าใช้จ่ายในการเดินทางของผู้ให้บริการตลาดกลางอิเล็กทรอนิกส์ ทั้งนี้ จะแจ้งให้ทราบในวันเสนอราคา

**๕. หลักประกันซอง**

 ผู้ประสงค์จะเสนอราคาต้องวางหลักประกันซองพร้อมกับการยื่นซองเสนอด้านเทคนิค **จำนวน 75,000.-บาท (เจ็ดหมื่นห้าพันบาทถ้วน)** เท่ากับร้อยละห้าของวงเงินที่จัดหา (5%) โดยหลักประกันซองจะต้องมีระยะเวลาค้ำประกันตั้งแต่วันยื่นซองข้อเสนอทางเทคนิคครอบคลุมไปจนถึงวันสิ้นสุดการยืนราคา
โดยหลักประกันให้ใช้อย่างใดอย่างหนึ่ง ดังต่อไปนี้

 ๕.๑ เงินสด

 ๕.๒ เช็คที่ธนาคารสั่งจ่ายให้แก่เทศบาลตำบลบ้านส้อง โดยเป็นเช็คลงวันที่ ที่ยื่นซองข้อเสนอทางด้านเทคนิคหรือก่อนหน้านั้นไม่เกิน ๓ วันทำการของทางราชการ

 ๕.๓ หนังสือค้ำประกันของธนาคารในประเทศตามแบบหนังสือค้ำประกันดังระบุในข้อ ๑.๖ (๑)
 ๕.๔ หนังสือค้ำประกันของบริษัทเงินทุน หรือบริษัทเงินทุนหลักทรัพย์ ที่ได้รับอนุญาต
ให้ประกอบธุรกิจการเงินทุนเพื่อการพาณิชย์และประกอบธุรกิจค้ำประกันตามประกาศของธนาคารแห่งประเทศไทย ซึ่งได้แจ้งเวียนชื่อให้ส่วนราชการต่างๆ ทราบแล้ว โดยอนุโลมให้ใช้ตามแบบหนังสือค้ำประกันดังระบุในข้อ ๑.๖ (๑)

 ๕.๔ หนังสือค้ำประกันของบริษัทเงินทุน หรือบริษัทเงินทุนหลักทรัพย์ ที่ได้รับอนุญาต
ให้ประกอบธุรกิจการเงินทุนเพื่อการพาณิชย์และประกอบธุรกิจค้ำประกันตามประกาศของธนาคารแห่งประเทศไทย ซึ่งได้แจ้งเวียนชื่อให้ส่วนราชการต่างๆ ทราบแล้ว โดยอนุโลมให้ใช้ตามแบบหนังสือค้ำประกันดังระบุในข้อ ๑.๖ (๑)

/5.5 พันธบัตร...

 -6-

๕.๕ พันธบัตรรัฐบาลไทย

 หลักประกันซองตามข้อนี้ เทศบาลตำบลบ้านส้อง จะคืนให้ผู้ประสงค์จะเสนอราคาหรือผู้ค้ำประกันภายใน ๑๕ วัน นับถัดจากวันที่ได้พิจารณาในเบื้องต้นเรียบร้อยแล้ว เว้นแต่ผู้มีสิทธิเสนอราคารายที่คัดเลือกไว้ซึ่งเสนอราคาต่ำสุดจะคืนให้ต่อเมื่อได้ทำสัญญาหรือข้อตกลง หรือเมื่อผู้มีสิทธิเสนอราคาได้พ้นจากข้อผูกพันแล้ว ***การคืนหลักประกันซอง ไม่ว่าในกรณีใดๆ จะคืนให้โดยไม่มีดอกเบี้ย***

**๖. หลักเกณฑ์และสิทธิในการพิจารณาราคา**

 ๖.๑ ในการประมูลจ้างด้วยวิธีการทางอิเล็กทรอนิกส์ เทศบาลตำบลบ้านส้องจะพิจารณาตัดสินด้วย ***ราคารวม***

 ๖.๒ หากผู้ประสงค์จะเสนอราคารายใดมีคุณสมบัติไม่ถูกต้องตามข้อ ๒ หรือยื่นหลักฐานการเสนอราคาไม่ถูกต้อง หรือไม่ครบถ้วนตามข้อ ๓ หรือยื่นเอกสารประมูลจ้างด้วยวิธีการทางอิเล็กทรอนิกส์ไม่
ถูกต้องตามข้อ ๔ แล้ว คณะกรรมการดำเนินการประมูลจ้างจะไม่รับพิจารณาข้อเสนอของผู้ประสงค์จะเสนอราคารายนั้น
เว้นแต่ข้อผิดพลาด หรือผิดหลงเพียงเล็กน้อย หรือผิดพลาดไปจากเงื่อนไขของเอกสารประมูลจ้าง
ด้วยวิธีการทางอิเล็กทรอนิกส์ ในส่วนที่มิใช่สาระสำคัญ ทั้งนี้ เฉพาะในกรณีที่พิจารณาเห็นว่าจะเป็นประโยชน์
ต่อเทศบาลตำบลบ้านส้อง เท่านั้น

 ๖.๓ เทศบาลตำบลบ้านส้อง สงวนสิทธิไม่พิจารณาราคาของผู้ประสงค์จะเสนอราคาโดยไม่มีการผ่อนผันในกรณีดังต่อไปนี้

 (๑) ไม่ปรากฏชื่อผู้ประสงค์จะเสนอราคารายนั้น ในบัญชีผู้รับเอกสารการประมูลจ้างด้วยวิธีการทางอิเล็กทรอนิกส์ หรือในหลักฐานการรับเอกสารประมูลจ้างด้วยวิธีการทางอิเล็กทรอนิกส์ของเทศบาลตำบลบ้านส้อง
 (๒) เสนอรายละเอียดแตกต่างไปจากเงื่อนไขที่กำหนดในเอกสารประมูลจ้างด้วยวิธีการทางอิเล็กทรอนิกส์ที่เป็นสาระสำคัญ หรือมีผลทำให้เกิดการได้เปรียบเสียเปรียบแก่ผู้ประสงค์จะเสนอราคารายอื่น

 ๖.๔ ในการตัดสินการประมูลจ้างด้วยวิธีการทางอิเล็กทรอนิกส์หรือในการทำสัญญา คณะกรรมการประมูลจ้าง หรือเทศบาลตำบลบ้านส้อง มีสิทธิให้ผู้ประสงค์จะเสนอราคา ชี้แจงข้อเท็จจริง สภาพ ฐานะ หรือข้อเท็จจริงอื่นใดที่เกี่ยวข้องกับผู้ประสงค์จะเสนอราคาได้ เทศบาลตำบลบ้านส้อง มีสิทธิที่จะไม่รับราคาหรือไม่ทำสัญญาหากหลักฐานดังกล่าวไม่มีความเหมาะสม หรือไม่ถูกต้อง

 ๖.๕ เทศบาลตำบลบ้านส้อง ทรงไว้ซึ่งสิทธิที่จะไม่รับราคาต่ำสุด หรือราคาหนึ่งราคาใด หรือราคาที่
เสนอทั้งหมดก็ได้ และอาจพิจารณาเลือกจ้าง ในจำนวน หรือขนาด หรือเฉพาะรายการหนึ่งรายการใดหรืออาจจะยกเลิกการประมูลจ้าง
ด้วยวิธีการทางอิเล็กทรอนิกส์โดยไม่พิจารณาจัดจ้างเลยก็ได้ สุดแต่จะพิจารณา ทั้งนี้เพื่อประโยชน์ของทางราชการเป็นสำคัญ
และให้ถือว่าการตัดสินของเทศบาลตำบลบ้านส้อง เป็นเด็ดขาด ผู้ประสงค์จะเสนอราคาหรือผู้มีสิทธิเสนอราคาจะเรียกร้อง
ค่าเสียหายใดๆ มิได้ รวมทั้งเทศบาลตำบลบ้านส้องจะพิจารณายกเลิกการประมูลจ้างด้วยวิธีการทางอิเล็กทรอนิกส์
และลงโทษผู้เสนอราคาเป็นผู้ทิ้งงานไม่ว่าจะเป็นผู้มีสิทธิเสนอราคาที่ได้รับการคัดเลือกหรือไม่ก็ตาม หากมีเหตุที่เชื่อได้ว่าการเสนอราคากระทำการโดยไม่สุจริต เช่น การเสนอราคาอันเป็นเท็จหรือใช้ชื่อบุคคลธรรมดาหรือนิติบุคคลอื่นมาเสนอราคาแทน เป็นต้น

/และลงโทษ...

 -7-

 ในกรณีที่ผู้มีสิทธิเสนอราคารายที่เสนอราคาต่ำสุด เสนอราคาต่ำจนคาดหมายได้ว่าไม่อาจดำเนินงานตามสัญญาได้ คณะกรรมการประมูลจ้างหรือเทศบาลตำบลบ้านส้องจะให้ผู้มีสิทธิเสนอราคารายนั้นชี้แจงและแสดงหลักฐานที่ทำให้เชื่อได้ว่าผู้มีสิทธิเสนอราคาสามารถดำเนินงานตามการประมูลจ้างด้วยวิธีการทางอิเล็กทรอนิกส์ให้เสร็จสมบูรณ์ หากคำชี้แจงไม่เป็นที่รับฟังได้ เทศบาลตำบลบ้านส้อง มีสิทธิจะไม่รับราคาของ
ผู้เสนอราคารายนั้น

 ๖.๖ ในกรณีที่ปรากฏข้อเท็จจริงภายหลังจากการประมูลจ้างด้วยวิธีการทางอิเล็กทรอนิกส์
ว่าผู้ประสงค์จะเสนอราคาที่ได้รับการคัดเลือกเป็นผู้มีสิทธิเสนอราคาที่มีผลประโยชน์ร่วมกันกับผู้มีสิทธิเสนอราคารายอื่น หรือเป็นผู้มีผลประโยชน์ร่วมกันระหว่างผู้มีสิทธิเสนอราคากับผู้ให้บริการตลาดกลางอิเล็กทรอนิกส์ ณ วันประกาศประมูลจ้างด้วยวิธีการทางอิเล็กทรอนิกส์ หรือเป็นผู้มีสิทธิเสนอราคาที่กระทำการอันเป็นการขัดขวางการแข่งขันราคาอย่างเป็นธรรม ตามข้อ ๑.๘ เทศบาลตำบลบ้านส้อง มีอำนาจที่จะตัดรายชื่อผู้เสนอราคาดังกล่าว และเทศบาลตำบลบ้านส้อง จะพิจารณาลงโทษผู้มีสิทธิเสนอราคารายนั้นเป็นผู้ทิ้งงาน

**๗. การทำสัญญาจ้าง**

 ผู้ชนะการประมูลจ้างด้วยวิธีการทางอิเล็กทรอนิกส์ (ผู้รับจ้าง) จะต้องทำสัญญาจ้างตามแบบสัญญาดังระบุในข้อ ๑.๕ กับเทศบาลตำบลบ้านส้อง **ภายใน 7 วัน** นับถัดจากวันที่ได้รับแจ้ง และจะต้องวางหลักประกันสัญญาเป็นจำนวนเงินเท่ากับ**ร้อยละห้า (5%)** ของราคาค่าจ้างที่ประมูลจ้างด้วยวิธีการทางอิเล็กทรอนิกส์ ให้เทศบาลตำบลบ้านส้อง ยึดถือไว้ในขณะทำสัญญา โดยใช้หลักประกันอย่างหนึ่งอย่างใดดังต่อไปนี้

 ๗.๑ เงินสด

 ๗.๒ เช็คที่ธนาคารสั่งจ่ายให้แก่เทศบาลตำบลบ้านส้อง โดยเป็นเช็คลงวันที่ที่ทำสัญญาหรือก่อนหน้านั้นไม่เกิน ๓ วันทำการของทางราชการ

 ๗.๓ หนังสือค้ำประกันของธนาคารในประเทศ ตามแบบหนังสือค้ำประกันดังระบุในข้อ ๑.๖ (๒)
 ๗.๔ หนังสือค้ำประกันของบริษัทเงินทุน หรือบริษัทเงินทุนหลักทรัพย์ ที่ได้รับอนุญาตให้ประกอบธุรกิจการเงินทุนเพื่อการพาณิชย์และประกอบธุรกิจค้ำประกันตามประกาศของธนาคารแห่งประเทศไทย ซึ่งได้แจ้งเวียนชื่อให้ส่วนราชการต่างๆ ทราบแล้ว โดยอนุโลมให้ใช้ตามแบบหนังสือค้ำประกันดังระบุในข้อ ๑.๖ (๒)

 ๗.๕ พันธบัตรรัฐบาลไทย

 หลักประกันนี้จะคืนให้ โดยไม่มีดอกเบี้ยภายใน ๑๕ วันนับถัดจากวันที่คู่สัญญาพ้นจากข้อผูกพันตามสัญญาจ้างแล้ว

**๘. ค่าจ้างและการจ่ายเงิน**

 เทศบาลตำบลบ้านส้อง จะจ่ายเงินค่าจ้าง โดยแบ่งออกเป็น 1 งวด ดังนี้

 **งวดที่ ๑ (งวดสุดท้าย)** เป็นจำนวนเงินในอัตราร้อยละ 100 ของค่าจ้าง เมื่อผู้รับจ้างได้ปฏิบัติงานตามปริมาณงานให้แล้วเสร็จภายใน **120** วัน เรียบร้อยตามสัญญา รวมทั้งทำสถานที่ก่อสร้างให้สะอาดเรียบร้อย

**๙. อัตราค่าปรับ**

 ค่าปรับตามแบบสัญญาจ้างข้อ ๑๗ จะกำหนดในอัตรา**ร้อยละ 0.25%** ของค่าจ้างตามสัญญาต่อวัน

/10. การ...

 -8-

**๑๐. การรับประกันความชำรุดบกพร่อง**

 ผู้ชนะการประมูลจ้างด้วยวิธีการทางอิเล็กทรอนิกส์ ซึ่งได้ทำข้อตกลงเป็นหนังสือหรือทำสัญญาจ้างตามแบบดังระบุในข้อ ๑.๕ แล้วแต่กรณี จะต้องรับประกันความชำรุดบกพร่องของงานจ้างที่เกิดขึ้นภายในระยะเวลาไม่น้อยกว่า 2 **ปี** - เดือน นับถัดจากวันที่เทศบาลตำบลบ้านส้อง ได้รับมอบงาน โดยผู้รับจ้างต้องรีบจัดการซ่อมแซมแก้ไขให้ใช้การได้ดีดังเดิม**ภายใน 15 วัน** นับถัดจากวันที่ได้รับแจ้งความชำรุดบกพร่อง

**๑๑. ข้อสงวนสิทธิในการเสนอราคาและอื่นๆ**

 ๑๑.๑ เงินค่าจ้างสำหรับงานจ้างครั้งนี้ได้มา**จากเงินงบประมาณรายจ่ายประจำปีงบประมาณ
พ.ศ. 2560**

 การลงนามในสัญญาจะกระทำได้ต่อเมื่อ เทศบาลตำบลบ้านส้อง ได้รับอนุมัติเงินค่าจ้างก่อสร้างดังกล่าวเรียบร้อยแล้วเท่านั้น

 **ราคากลางของงานขยายท่อจ่ายน้ำประปา หมู่ที่ 9 ตำบลบ้านส้อง เป็นเงินทั้งสิ้น 1,500,000.-บาท (หนึ่งล้านห้าแสนบาทถ้วน)**

 ๑๑.๒ เมื่อเทศบาลตำบลบ้านส้อง ได้คัดเลือกผู้มีสิทธิเสนอราคารายใด ให้เป็นผู้รับจ้างและได้ตกลงจ้างตามการประมูลด้วยระบบอิเล็กทรอนิกส์แล้ว ถ้าผู้รับจ้างจะต้องสั่งหรือนำสิ่งของมาเพื่องานจ้างดังกล่าวเข้ามาจากต่างประเทศ และของนั้นต้องนำเข้ามาโดยทางเรือในเส้นทางที่มีเรือไทยเดินอยู่และสามารถให้บริการรับขนได้ตามที่รัฐมนตรีว่าการกรวงคมนาคมประกาศกำหนด ผู้มีสิทธิเสนอราคาซึ่งเป็นผู้รับจ้างจะต้องปฏิบัติตามกฎหมายว่าด้วยการส่งเสริมการพาณิชยนาวี ดังนี้

 (๑) แจ้งการสั่งหรือนำสิ่งของดังกล่าวเข้ามาจากต่างประเทศ ต่อเทศบาลตำบล
บ้านส้องภายใน ๗ วัน นับตั้งแต่วันที่ผู้รับจ้างสั่ง หรือซื้อขายของจากต่างประเทศ เว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้

 (๒) จัดการให้สิ่งของดังกล่าวบรรทุกโดยเรือไทย หรือเรือที่มีสิทธิเช่นเดียวกับเรือไทยจากต่างประเทศมายังประเทศไทย เว้นแต่จะได้รับอนุญาตจากเทศบาลตำบลบ้านส้องให้บรรทุกสิ่งของนั้น
โดยเรืออื่นที่มิใช่เรือไทย ซึ่งจะต้องได้รับอนุญาตเช่นนั้นก่อนบรรทุกของลงเรืออื่นหรือเป็นของ ที่รัฐมนตรีว่าการกระทรวงคมนาคมประกาศยกเว้นให้บรรทุกของลงเรืออื่น

 (๓) ในกรณีที่ไม่ปฏิบัติตาม (๑) หรือ (๒) ผู้รับจ้างจะต้องรับผิดชอบตามกฎหมายว่าด้วยการส่งเสริมการพาณิชยนาวี

 ๑๑.๓ ผู้ประสงค์จะเสนอราคาซึ่งได้ยื่นเอกสารประมูลการจ้างด้วยวิธีการทางอิเล็กทรอนิกส์ต่อเทศบาลตำบลบ้านส้อง แล้วจะถอนตัวออกจากการประมูลฯ มิได้และเมื่อได้รับการคัดเลือกให้เป็นผู้มีสิทธิเสนอราคาแล้วต้องเข้าร่วมเสนอราคาด้วยวิธีการทางอิเล็กทรอนิกส์ตามเงื่อนไขที่กำหนดใน ข้อ ๔.๗ (๔) (๕) (๖) และ (๗) มิฉะนั้น เทศบาลตำบลบ้านส้อง จะริบหลักประกันซองจำนวนร้อยละ ๒.๕ ของวงเงินที่จัดหาทันที และอาจพิจารณาเรียกร้องให้ชดใช้ความเสียหายอื่น (ถ้ามี) รวมทั้งอาจพิจารณาให้เป็นผู้ทิ้งงานได้ หากมีพฤติกรรมเป็นการขัดขวางการแข่งขันราคาอย่างเป็นธรรม

 ๑๑.๔ ผู้มีสิทธิเสนอราคาซึ่งเทศบาลตำบลบ้านส้อง ได้คัดเลือกแล้ว ไม่ไปทำสัญญาหรือข้อตกลงภายในเวลาที่ทางราชการกำหนดดังระบุไว้ในข้อ ๗ เทศบาลตำบลบ้านส้องจะริบหลักประกันซอง หรือเรียกร้องจากผู้ออกหนังสือค้ำประกันซองทันที และอาจพิจารณาเรียกร้องให้ชดใช้ความเสียหายอื่น (ถ้ามี) รวมทั้งจะพิจารณาให้เป็นผู้ทิ้งงาน ตามระเบียบของทางราชการ

 ๑๑.๕ เทศบาลตำบลบ้านส้อง สงวนสิทธิที่จะแก้ไขเพิ่มเติมเงื่อนไข หรือข้อกำหนดในแบบสัญญา ให้เป็นไปตามความเห็นของสำนักงานอัยการสูงสุด (ถ้ามี)

/12. มาตรฐาน...

 -9-

 12. **มาตรฐานฝีมือช่าง**

 เมื่อเทศบาลตำบลบ้านส้อง ได้คัดเลือกผู้มีสิทธิเสนอราคารายใดให้เป็นผู้รับจ้างและได้ตกลงจ้างก่อสร้างตามประกาศนี้แล้ว ผู้มีสิทธิเสนอราคาจะต้องตกลงว่าในการปฏิบัติงานก่อสร้างดังกล่าว ผู้มีสิทธิเสนอ ราคาจะต้องมีและใช้ผู้ผ่านการทดสอบมาตรฐานฝีมือช่างจาก คณะกรรมการกำหนดมาตรฐานฝีมือแรงงาน หรือผู้มีวุฒิบัตรระดับ ปวช. ปวส. และ ปวท. หรือเทียบเท่าจากสถาบันการศึกษาที่ ก.พ. รับรองให้เข้ารับราชการได้
ในอัตราไม่ต่ำกว่าร้อยละ ๑ ของแต่ละสาขาช่างจำนวนอย่างน้อย ๑ คน ในแต่ละสาขาช่างดังต่อไปนี้

  ๑2.1 ช่างโยธาหรือช่างก่อสร้าง

 ๑2.๒ ช่างไฟฟ้า

 12.3 …………………..ฯลฯ.......................................

 **๑๓. การปฏิบัติตามกฎหมายและระเบียบ**

 ในระหว่างระยะเวลาการก่อสร้าง ผู้รับจ้างพึงปฏิบัติตามหลักเกณฑ์ที่กฎหมายและระเบียบได้กำหนดไว้โดยเคร่งครัด

 

 (นายคนองศิลป์ ชิตรกุล)

 นายกเทศมนตรีตำบลบ้านส้อง